Trompsburg-trio in hof vir gru-moorde | Nuus24
Trompsburg – Die drie verdagtes wat verdink word van die gru-moord op 'n bejaarde egpaar van Trompsburg verskyn binnekort weer in die dorp se landdroshof, het OFM berig.Die saak is tydens 'n vorige hofverskyning uitgestel vir verdere ondersoek. Moketsi MacDonald, Nkululeko Mvumvu en Phinias Mothibi het na bewering Johan en Cecile Fourie op hul plaas, Knoppe, buite Trompsburg vermoor. Die egpaar is met ‘n byl in hul huis doodgekap.Die egpaar se lyke is in ‘n slaapkamer gevind en hul kluis is met ‘n slypmasjien oopgesny.Die verdagtes het vroeër besluit om nie aansoek om borgtog te doen nie.MacDonald, Mvumvu en Mothibi was na bewering deel van 'n bende wat 'n “skrikbewind” in en om die dorp gelei het.‘n Spesialis-speurder van die Valke lei tans ‘n ondersoek na die bende, genaamd die Izinyokas (Slange).Landbou.com het vroeër berig dié speurder lei ook die ondersoek na ’n beweerde moordlys met die name van plase wat na bewering nog aangeval gaan word.Trompsburg se gemeenskap het vroeër gesê hulle is stomgeslaan oor dié gru-moorde.Volg Nuus24 op Twitter Lees meer oor: trompsburg | trompsburg-moord VOLGENDE OP NUUS24X